Kaapse speurder al langer as ŉ maand vermisGert en Marietjie saam hul twee dogters. Marietjie, Gert se vrou, het aan Maroela Media gesê haar man is omstreeks 17:00 die laaste keer by die gesin se huis in Melt Brinkstraat in Parow gesien. Sy foon is sedertdien af en daar is nog nie geld uit sy bankrekening onttrek nie. Die egpaar se oudste dogter, Danélle, het op 8 Januarie haar 20ste verjaarsdag gevier en die gesin het gehoop Gert sou dan terug by die huis wees. Die egpaar het ook ŉ 16-jarige dogter, Elandi. Gert het ŉ rooi en wit blokkieshemp, khaki-kortbroek en ŉ groen De la Rey-sak by hom gehad toe hy die laaste keer gesien is. Hy is groot gebou en is 1.9 meter lank en weeg 108 kg. Hy het blou oë en grys hare. Hy het bakore en ŉ dubbelken. Hy het ook letsels aan sy linkerarm en nek. Marais moet mediese behandeling ontvang en hy is moontlik baie depressief. Die gesin het ook ŉ webwerf geskep om te help met die soektog na Gert. Lede van die publiek kan deur middel van die webtuiste met sy vrou en twee dogters kontak maak, kontak ao. Spannenberg van die Parow-polisiestasie op 082 411 3292 skakel. Klik hier vir vorige berigte oor die saak.